Nils Anton Jørgensen

Nils Anton Jørgensen (født 19. juni 1911, død 15. januar 1996) var en norsk diplomat som ble ambassadør.Jørgensen, Nils Anton fra Hvem er Hvem 1973. Han var også olympisk fekter.

Han var sønn av lege Jørgen Olaf Jørgensen (1875–1938) og Helene Lind Schistad (1886–1960).  Som ungdom bedrev han fekting for Oslo Fekteklub,Våre unge fektere konkurrerer i Aftenposten 21. desember 1929. og han var en av fem norske (se Norge under Sommer-OL 1936) som deltok både i individuelt florett og for lag i fekting under Sommer-OL 1936 som gikk i Berlin.Nils Jørgensen  sine resultater innen fekting.
Han hadde på den tiden tatt examen artium 1930 og cand.oecon. 1935 med karakter 3,02 (godt).Statsøkonomisk eksamen i Aftenposten den 11. juni 1935.  I 1937 var han kansellist ved legasjonen i Havanna og ulønnet konsul, så døde faren i 1938 og han passerte i 1939 utenriksdepartementets aspirantkurs. I frigjøringsåret giftet han seg med Anne Gertrude Saxild (1919–1975).Konas dødsår er hentet fra Saxild, Anne Gertrude, en dansk slektsdatabase. Han var byråsjef 1946–1947, konstituert handelsråd i Paris 1947–1950 (en tid konstituert ambassaderåd), handelsråd ved Norges ambassade i London 1951–1952, direktør i Norges Eksportråd 1953–1955, sendemann med rang av minister til legasjonen i Rio de Janeiro med Colombia, Venezuela og Ecuador som sideakkreditering i tiden 1955–1960.  I 1960 dør moren og Nils Anton blir sendemann til Brussel og Luxembourg frem til 1965, fra 1960 også Norges faste utsending til Det europeiske fellesskap (EEC) og det europeiske atomenergifellesskap (EURATOM), og fra 1962 til Det europeiske kull- og stålfellesskap.Haakon Andreas Ikonomou, Den indre kjerne: Europaekspertene i Utenriksdepartementet i perioden 1960-1963, masteroppgave i historie 2010 ved Inst. for arkeologi, konservering og historie, Universitetet i Oslo.  Han var sendemann til Bern 1965–1970 og fra 1970 til Teheran i Iran med sideakkreditering til Kabul i Afghanistan og Islamabad i Pakistan, endog Qatar. Han returnerte fra Teheran i 1975.Ambassadør Nils A. Jørgensen kjem fra Teheran i Aftenposten den 1. mars 1975.  Han fikk St. Olavs Orden i 1970 og hadde også ordener fra Brasil, Etiopia og Belgia.

 Referanser 

 Eksterne lenker 


Kategori:Norske ambassadører
Kategori:Norske fektere
Kategori:Deltakere for Norge under Sommer-OL 1936
Kategori:Fektere under Sommer-OL 1936
Kategori:Kommandører av St. Olavs Orden
Kategori:Personer fra Oslo